আজ থেকে ফের শুরু বৈষ্ণোদেবী যাত্রা

ওয়েব ডেস্ক: পুণ্যার্থীদের জন্য বড় সুখবর! একটানা ২২ দিন বন্ধ থাকার পর আজ থেকে খুলে গেল বৈষ্ণোদেবী যাত্রার রুট (Vaishno Devi Yatra Route)। বুধবার থেকে ফের শুরু বৈষ্ণোদেবী যাত্রা (Vaishno Devi Yatra)। মঙ্গলবার রাতে এক্স হ্যান্ডলে পোস্ট করে এই যাত্রা শুরুর কথা জানিয়েছে শ্রী মাতা বৈষ্ণোদেবী শ্রাইন বোর্ড। উল্লেখ্য, ভারী বৃষ্টিতে ভূমিধসের (Landslide) কারণে বন্ধ রাখা হয়েছিল বৈষ্ণোদেবী যাত্রা (Vaishno Devi Yatra)।

বোর্ডের তরফে পোস্টে লেখা হয়েছে, জয় মাতা দি। আগামী ১৭ সেপ্টেম্বর থেকে আবহাওয়ার পরিস্থিতি অনুকূল থাকায় বৈষ্ণোদেবী যাত্রা (Vaishno Devi Yatra) শুরু হবে। তীর্থযাত্রীদের প্রতি মুহূর্তের আপডেটের জন্য যোগাযোগ রাখতে বলা হচ্ছে। বুকিংয়ের জন্য ওয়েবসাইটও দেওয়া হয়েছে পোস্টের নীচে।

আরও পড়ুন: মোদিকে জন্মদিনের শুভেচ্ছা জানালেন ট্রাম্প, বরফ গলছে?

উল্লেখ্য, লাগাতার ভারী বৃষ্টি ও ভূমিধসের জেরে বৈষ্ণোদেবী যাত্রা (Vaishno Devi Yatra) ২২ দিন স্থগিত রাখা হয়েছিল। গত ২৬ অগাস্ট অর্ধকুমারীর কাছে ভয়াবহ ভূমিধসের পর এই যাত্রা স্থগিত রাখা হয়েছিল। দুর্ঘটনায় সেসময় ৩৪ জন তীর্থযাত্রীর মৃত্যু হয়। পাশাপাশি আরও বেশ কয়েকজন আহত হন। কর্তৃপক্ষ জানিয়েছিল আবহাওয়া অনুকূল হলেই ফের যাত্রা শুরু হবে।

সেইমতো বুধবার সকালে ৬টা থেকে যাত্রা শুরু হয়েছে। আজই যাত্রা শুরুর পথে শত শত তীর্থযাত্রী বনগঙ্গা দর্শনী ফটকে ভিড় জমান। যাত্রা শুরু হওয়ায় মুখে হাসি ফুটেছে তীর্থযাত্রীরা। আবার চলতি মাসের ২২ তারিখ থেকেই নবরাত্রি শুরুর জন্য বৈষ্ণোদেবীতে প্রচুর সংখ্যক পুণ্যার্থী আগমনের আশঙ্কা করা হচ্ছে।

দেখুন অন্য খবর